钦定古今图书集成/明伦汇编/官常典/第732卷 > 萧景茂
## 钦定古今图书集成/明伦汇编/官常典/第732卷 > 萧景茂

按《元史忠义传》：“景茂，漳州龙溪人也。性刚直孝友，家
贫力农。重改至元四年，南胜县民李智甫作乱，掠龙
溪，景茂与兄祐集乡丁拒之，据观音山，桥险与贼战，
众败，景茂被执。贼胁使从己，景茂骂曰：‘狗盗！我生为
大元民，死作隔洲鬼，岂从汝为逆邪！隔洲，其所居里
也。贼怒，缚景茂于树，脔其肉使自啖，景茂益愤骂贼’”，
贼遂以刀决其口，至耳旁，景茂骂不绝声而死。有司
上其事，朝廷命褒表之，仍给钱以葬。